**Dječji vrtić „KADUJICA“ BROJ RKP-a:** 52098

**30.svibnja 12 Matični broj:** 05351812

**Okrug Gornji Razina :** 21

**OIB:02527683076 Razdjel:** Nema razdjela

 **Šifra djelatnosti prema NKD-u**: *8510*

Predškolsko obrazovanje

**OBRAZLOŽENJE**

**OPĆEG DIJELA PRIJEDLOGA FINANCIJSKOG PLANA DJEČEG VRTIĆA „KADUJICA“ ZA RAZDOBLJE 2023. – 2025.**

**ZAKONSKI OKVIR**

U skladu s odredbama novog Zakonu o proračunu koji je na snazi od 01.01.2022. godine, (Nar.nov.,br. 144/21), važećeg Pravilnika o proračunskim klasifikacijama (Nar.nov.,br.26/10., 120/13., i 1/20.), Pravilnika o proračunskom računovodstvu i Računskom planu (Nar.nov.,br.124/14.,115/15.,87/16., 3/18., 126/19 i 108/20.) i u skladu s uputama Upravnog odjela za financije, gospodarstvo i komunalne djelatnosti Općine Okrug, proračunski korisnik Dječji vrtića “ KADUJICA“, ima obvezu izraditi i dostaviti Financijski plan za 2023. godinu kao i njegove projekcije za 2024. i 2025. godinu zajedno s obrazloženjima općeg i posebnog dijela.

Zakon o uvođenju eura kao službene valute u Republici Hrvatskoj (Nar.nov.,br.57/22 i 83/22) u čl.69. propisuje da se financijski planovi i drugi prateći dokumenti koji se u godini koja prethodi godini uvođenja eura pripremaju za razdoblje nakon dana uvođenja eura, a čija obveza sastavljanja, donošenja i objavljivanja proizlazi iz odredaba propisa kojim se uređuje financijski plan, sastavljaju , donose i objavljuju tako da se vrijednosti u njima iskazuju u euru. Iznimno se samo sažetak financijskog plana treba izraditi i u eurima i u kunama (čl.49.Zakona o uvođenju eura).

Kod izrade financijskog plana, u svrhu bolje usporedivosti podataka, podaci za plan tekuće i izvršenje prethodne godine trebaju biti preračunani iz kuna u eure primjenom fiksnog tečaja konverzije (7,53450) i u skladu s pravilima za preračunavanje i zaokruživanje iz Zakona o uvođenju eura.

**DJELATNOST VRTIĆA**

Dječji vrtić „KADUJICA“ je javna ustanova za predškolski odgoj i naobrazbu te skrb o djeci predškolske dobi. U pedagoškoj godini 2022./2023. rad je organiziran u četiri odgojne skupine ( jaslička skupina, 6-satna vrtićka skupina, dvije 10-satne vrtićke skupine) s ukupno 83 djece, sukladno Planu i programu rada Vrtića za 2022./2023. godinu.

Program rada Dječjeg vrtića „KADUJICA“ se temelji na Zakonu o predškolskom odgoju i obrazovanju (NN br. 10/97, 107/07, 94/13, 98/19, 57/22) i Državnom pedagoškom standardu predškolskog odgoja i obrazovanja (NN br. 63/8 i 90/10) te svim općim aktima Vrtića i Osnivača Općine Okrug.

**PRIHODI I PRIMICI**

Planirani ukupni prihodi Vrtića se povećavaju za 20% u odnosu na 2022.godinu.

Ovo povećanje isključivo se odnosi na Opće prihode i primitke od Osnivača Općine Okrug.

Vlastiti prihodi koje Vrtić ostvaruje prema Pravilniku o upisima se povećavaju za 30 % u odnosu na 2022.godinu te se i u projekcijama navodi njihov daljnji rast. Vlastiti prihodi se ostvaruju isključivo od uplata roditelja koji ne ostvaruju pravo besplatnog upisa djeteta prema Pravilniku o upisima Dječjeg vrtića „KADUJICA“ te uplate roditelja za eventualne izlete djece i ostale izvanvrtićke aktivnosti u cilju potpunijeg rada s djecom.

Prihodi od pomoći Ministarstva znanosti i obrazovanja su u 2023.godini planirani u većem iznosu zbog sufinanciranja sredstava za djecu s poteškoćama i sredstava za djecu predškolske dobi.

U projekcijama za 2024. i 2025. godinu očekuje se daljnji rast rast prihoda s obzirom na uvjete koji vladaju na tržištu roba i usluga te kako bi se zadovoljili pedagoški standardi i ostvarili ciljevi rada Vrtića.

**RASHODI I IZDACI**

Ukupni planirani rashodi za 2023. godinu se povećavaju za 20% u odnosu na 2022. godinu. U 2024. i 2025. godini očekuje se daljnji rast rashoda s obzirom na stanje i uvjete na tržištu roba, dobara i usluga.

**Rashodi za zaposlene**

Povećanje planiranih rashoda većim dijelom se odnosi na rashode za zaposlene . S obzirom na potrebe djece, a u cilju što kvalitetnije usluge u vrtiću, brige i pripreme djece za školu u 2023. godini je u planu rad logopeda i još jednog odgajatelja.

*Plaće bruto, ostali rashodi za zaposlene i doprinosi* se u ukupnom iznosu planiraju za 20% više od proteklog razdoblja.

**Materijalni rashodi**

Materijalni rashodi se također značajno povećavaju u odnosu na 2022.godinu i to.

*Naknade troškova zaposlenima* se povećavaju za 10% u odnosu na prethodnu godinu. Razlog su planirane edukacije djelatnika vrtića. Cilj rada Dječjeg vrtića „KADUJICA“ je u potpunosti zadovoljiti pedagoške standarde te primjena modernijih i naprednijih metoda odgoja djece u pojedinim skupinama, stoga je jako bitno da odgajatelji kontinuirano sudjeluju u potrebnim edukacijama koje im omogućavaju stjecanje novih znanja i vještina koje su potrebne za primjenu suvremenih oblika rada.

Također su planirane edukacije stručnih službi te pravno administrativnih djelatnika.

*Rashodi za materijal i energiju* se povećavaju za 20,3%. Razlog su povećanje cijena dobara i energije na tržištu te povećanje broja djece koja koriste uslugu ručka. Povećanje rashoda za materijal i energiju se isključivo odnosi na materijal i sirovine, energiju i uredski materijal , potrošni materijal za rad s djecom, higijenske potrepštine i sredstva za čišćenje.

*Rashodi za usluge* se povećavaju za 11,7 % u odnosu na 2022.godinu. Razlog su povećanje cijena usluga na tržištu i planirane usluge koje se periodično odvijaju, a u planu su u 2023. godini ( obvezni liječnički pregledi djelatnika u skladu sa Zakonom o zaštiti na radu, periodični pregledi zgrade u skladu sa Zakonom o zaštiti na radu i zaštiti od požara).

*Ostali nespomenuti rashodi poslovanja* se povećavaju za 20% u odnosu na 2022. godinu zbog povećanja cijene usluga na tržištu.

**Financijski rashodi**

Financijske rashode Vrtića čine bankarske usluge i usluge platnog prometa. Oni se u planu za 2023. godinu povećavaju uslijed povećavanja naknada za usluge platnog prometa.

**IMOVINA**

U 2023. godini planiraju se veći izdaci za imovinu. U planu je nabava informatičke opreme s obzirom na planirani rad logopeda. U kuhinji se planira nabava novih uređaja za hlađenje i zamrzavanje jer postojeći ne zadovoljavaju trenutne potrebe Vrtića.

**PRENESENI MANJAK PRIHODA** uiznosu od 753,45 HRK (100,00 EUR) će se pokriti iz općih prihoda, odnosno prihoda iz nadležnog proračuna za financiranje redovne djelatnosti , Osnivača-Općine Okrug.

**UKUPNE DOSPJELE OBVEZE**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022 |
| Ukupne obveze | 17.302,00 HRK (2.296,37 EUR) | 39.678,46 HRK (5.266,24) |
| Dospjele obveze |  0,00 |  1.169,76 HRK (155,25 EUR) |

Sve se obveze podmiruju u skladu s datumom dospijeća plaćanja. Iznos od 1.169,76 HRK (155,25 EUR) dospjelih obveza je plaćanje usluge odvoza otpada koja je plaćena na datum dospijeća, ali je na izvodu bila vidljiva tek sljedeći dan pa je prikazana kako dospjela obveza.

**OPĆI CILJ VRTIĆA**

U Vrtiću nastojimo osigurati optimalne odgojne i obrazovne uvjete boravka djece s okruženjem koje će djetetu omogućiti stjecanje različitih iskustava i znanja.

U Vrtiću se kroz rad s djecom potiče njihova samostalnost, sloboda izbora te učenje odgovornosti.

Cilj je postići visoki standard cjelokupne usluge dječjeg vrtića kako bi institucionalno okruženje bilo u funkciji zadovoljavanja individualnih potreba djece i njihovih roditelja.

Vizija Vrtića i svih zaposlenika je da Dječji vrtić „KADUJICA“ bude mjesto zadovoljnog, veselog i kreativnog djeteta, dječja kuća u kojoj se očituje zajedništvo djece, roditelja i svih djelatnika.